Here is a page extracted from Wikipedia that may contain CSS, HTML, and a lot of unformatted text.

Title: برينيكى الرابعه
Content: برينيكى الرابعه - باليونانى: Βερενίκη او كليوباترا برينيكى باليونانى : Κλεοπάτρας Βερενίκη (اسكندريه، 77 ق.م - اسكندريه، سنة 55 ق.م). بنت بطليموس الاتناشر و كليوباترا الساته تريفاينا ، و أخت ارسينوى الرابعه و كليوباترا السابعه و بطليموس التلتاشر. قعدت على عرش مصر بعد ما الاسكندرانيه طردوا ابوها سنة 58 ق.م و حكمت مع امها كليوباترا الساته تريفاينا لمدة سنه (57-58) و بعدين اتجوزت سيليوقس ابن انتيوخوس جريبوس Antiochus Gryus و امرت بخنقه بعد خمس تيام من جوازهم ، و بعدين اتجوزت ارخيلاوس Archelaus ابن ميثريداتيس يوباتور Mithridates Eupator ملك بونتوس Pontus و حكمت معاه سنتين لغاية سنة 55 ق.م لما رجع بطليموس الاتناشر و اتغلب جوزها ارخيلاوس و اتقتل و استعاد المملكه و قتلها. فيه مؤرخين قالو انها كانت اخت كليوباترا الساته تريفاينا مش بنتها لكن الباحثين اتفقو دلوقتى على انها كانت بنتها مش اختها.

بطالمة
ملكات مصر
تاريخ مصر البطلميه
حكام مصر
وفيات فى اسكندريه